Πινακοθήκη Σαμπάουντα

Η **Πινακοθήκη Σαμπάουντα**, που μεταφράζεται ως **Πινακοθήκη της Σαβοΐας** (ιταλ. *Galleria Sabauda*) είναι συλλογή έργων τέχνης στην πόλη Τορίνο της Ιταλίας, περιέχουσα τις βασιλικές συλλογές τέχνης που είχαν συγκεντρωθεί επί αιώνες από τον Οίκο της Σαβοΐας. Το κτήριό της Βρίσκεται στην οδό 20ής Σεπτεμβρίου (ιταλ. *Via XX Settembre*), αρ. 86.

Πιο συγκεκριμένα, η πινακοθήκη, της οποίας οι πρώτοι διευθυντές ήταν οι Ρομπέρτο και Μάσσιμο ντ' Ατσέλιο, ενοποιεί τη συλλογή τέχνης του Ευγενίου της Σαβοΐας (που αποκτήθηκε μετά τον θάνατό του από τον εξάδελφό του Βασιλιά της Σαρδηνίας) με τα έργα που υπήρχαν στο Βασιλικό Ανάκτορο του Τορίνο, στην πινακοθήκη του Οίκου της Σαβοΐας-Καρινιάνο και στο Παλάτσο Ρεάλε της Γένοβας, τα οποία αποκτήθηκαν το 1824.

Στις 2 Οκτωβρίου 1832 (ημέρα των γενεθλίων του), ο Βασιλιάς Κάρολος Αλβέρτος της Σαβοΐας εγκαινίασε τη («Βασιλική» τότε) πινακοθήκη στο Παλάτσο Μαντάμα (Τορίνο). Αρχικώς περιείχε 365 έργα ζωγραφικής. Το 1865 ο Massimo d'Azeglio μετέφερε τη συλλογή στο Ανάκτορο της Ακαδημίας Επιστημών του Γκουαρίνο Γκουαρίνι (μέγαρο του 1679), όπου παρέμεινε μέχρι το 2012, οπότε και μεταφέρθηκε στο σημερινό μέγαρο, που είναι ουσιαστικά μια «Νέα πτέρυγα» (ιταλ. *Manica Nuova*) του Βασιλικού Ανακτόρου. Στις 4 Δεκεμβρίου 2014, με παρόντα τον Ιταλό Υπουργό Πολιτισμού, έγιναν τα επίσημα εγκαίνια και η έναρξη λειτουργίας.

## Η συλλογή
Η πινακοθήκη περιλαμβάνει έργα κυρίως Ολλανδών/Φλαμανδών και Ιταλών καλλιτεχνών. Οι πρώτοι εκπροσωπούνται μεταξύ άλλων από τους Χέρριτ Ντάου, Γιαν βαν Άικ, Ρόχιερ φαν ντερ Βάιντεν (πλευρ. του «Τρίπτυχου του Ευαγγελισμού»), Χανς Μέμλινγκ («Σκηνές από το Πάθος του Χριστού»), Ρέμπραντ και Άντονι βαν Ντάικ. Οι Ιταλοί εκπροσωπούνται μεταξύ άλλων από τους Ντούτσιο ντι Μπουονινσένια, Σάντρο Μποττιτσέλλι, Φιλιππίνο Λίππι, Μπερνάρντο Ντάντι, Φρα Αντζέλικο, Άνιολο Μπροντσίνο, Μπερνάρντο Μπελλόττο, Οράτσιο Τζεντιλέσκι («Ευαγγελισμός», 1623), Αντρέα Μαντένια, Τζιρόλαμο Σαβόλντο, Τζανμπαττίστα Τιέπολο, Τζοβάνι Μπελλίνι, Γκουερτσίνο, Τιτσιάνο, Πάολο Βερονέζε και Τιντορέττο. Υπάρχει επίσης έργο του Γάλλου ζωγράφου Πιέρ Συμπλερά.

## Επιλογή έργων

File:Duccio di Buoninsegna - Gualino Madonna - WGA06707.jpg|Ντούτσιο ντι Μπουονινσένια: «Η Παναγία του Γκουαλίνο», περ. 1285, 157 × 86&nbsp;cm
File:Angelico, madonna col bambino, pinacoteca sabauda.jpg|Φρα Αντζέλικο«Παναγία και Θείο Βρέφος», περ. 1430,63 × 47&nbsp;cm
File:Stimmate-San-Francesco-TO-Van-Eyck.jpg|Jan van Eyck, *Stigmata of Saint Francis*, c. 1432
File:Rogier van der Weyden Sabauda trip Anunciacio.jpg|Rogier van der Weyden, *Annunciation Triptych* (wings), c. 1434
File:Antonio del Pollaiolo - Tobias and the Angel - WGA18047.jpg|Antonio del Pollaiuolo, *Tobias and the Angel*, c. 1460
File:Hans Memling Passione.jpg|Hans Memling,«Σκηνές από το Πάθος του Χριστού», περ. 1471,57 × 92&nbsp;cm
File:Filippino lippi, tobiolo e i tre arcangeli, 1485, torino, galleria sabauda.jpg|Filippino Lippi, *Tobias and the Archangels*, c. 1485
File:Mantegna, madonna e santi, galleria sabauda.jpg|Andrea Mantegna, *[[Madonna and Child with Saints (Mantegna)|Madonna and Child with Saints]]*, c. 1500, 61.5 × 87.5&nbsp;cm
File:Paolo Veronese - Feast in the House of Simon - WGA24863.jpg|Paolo Veronese, *Feast in the House of Simon*, c. 1560, 315 × 451&nbsp;cm
File:Paolo Veronese - Venus and Mars with Cupid and a Horse - WGA24966.jpg|Paolo Veronese, *Mars and Venus* c. 1570, 47 × 47&nbsp;cm
File:Rembrandt van Rijn, Een oude man slapend bij het vuur, mogelijk 'De Luiheid', 1629, Galleria Sabauda, Torino.jpg|Rembrandt, *Old Man Sleeping by a Fire*, c. 1629, 52 × 41&nbsp;cm


## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Εθνικά μουσεία της Ιταλίας
Κατηγορία:Μουσεία τέχνης στην Ιταλία
Κατηγορία:Κτίρια και κατασκευές στο Τορίνο
Κατηγορία:Παλάτια στο Τορίνο